title: 2013/483/EU: Neuvoston päätös, annettu 30 päivänä syyskuuta 2013 , moottoripyörien hyväksyntää melun osalta koskevista yhdenmukaisista vaatimuksista annetun Yhdistyneiden kansakuntien Euroopan talouskomission säännön nro 41 soveltamisesta  ETA:n kannalta merkityksellinen teksti

text:
               5.10.2013

               FI

               Euroopan unionin virallinen lehti

               L 263/15

         NEUVOSTON PÄÄTÖS,
   annettu 30 päivänä syyskuuta 2013,
   moottoripyörien hyväksyntää melun osalta koskevista yhdenmukaisista vaatimuksista annetun Yhdistyneiden kansakuntien Euroopan talouskomission säännön nro 41 soveltamisesta
   (ETA:n kannalta merkityksellinen teksti)
   (2013/483/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 ja 207 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Unioni on neuvoston päätöksellä 97/836/EY (1) liittynyt Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (2), jäljempänä ’vuoden 1958 tarkistettu sopimus’.

               (2)

               Yhdistyneiden kansakuntien Euroopan talouskomission (UNECE) säännön nro 41 – Moottoripyörien hyväksyntää melun osalta koskevat yhdenmukaiset vaatimukset (3), jäljempänä ’E-sääntö nro 41’, yhdenmukaistettujen vaatimusten tarkoituksena on poistaa tekniset esteet vuoden 1958 tarkistetun sopimuksen sopimuspuolten välisestä moottoriajoneuvojen kaupasta ja varmistaa tällaisten ajoneuvojen osalta korkeatasoinen turvallisuus ja suojelu.

               (3)

               Euroopan parlamentin ja neuvoston direktiivissä 2002/24/EY (4) ja Euroopan parlamentin ja neuvoston direktiivissä 97/24/EY (5) sekä sen täytäntöönpanotoimenpiteissä edellytetään kaksi- ja kolmipyöräisten moottoriajoneuvojen sallittujen melutasojen, pakojärjestelmien ja testausmenettelyjen hyväksymistä.

               (4)

               Direktiivin 97/24/EY 9 luvun liite III sisältää luokan L ajoneuvojen tyyppihyväksyntää koskevat vaatimukset niiden sallitun melutason ja pakojärjestelmän osalta. Luokan L ajoneuvoihin kuuluvat kevyet ajoneuvot, kuten moottorilla varustetut polkupyörät, kaksi- tai kolmipyöräiset mopot, sivuvaunulliset ja sivuvaunuttomat moottoripyörät, kolmipyörät ja nelipyörät.

               (5)

               Kun unioni liittyi vuoden 1958 tarkistettuun sopimukseen, se liittyi erinäisiin päätöksen 97/836/EY liitteessä II lueteltuihin E-sääntöihin; E-sääntö nro 41 ei kuitenkaan sisältynyt tuohon luetteloon.

               (6)

               Päätöksen 97/836/EY 3 artiklan 3 kohdan mukaisesti ja vuoden 1958 tarkistetun sopimuksen 1 artiklan 7 kohdan nojalla unioni voi päättää soveltaa joitakin niistä E-säännöistä tai kaikkia niitä E-sääntöjä, joihin se ei liittynyt liittyessään vuoden 1958 tarkistettuun sopimukseen.

               (7)

               Unionin on nyt asianmukaista soveltaa E-sääntöä nro 41, jotta kansainvälisellä tasolla olisivat käytössä yhteiset yhdenmukaistetut vaatimukset, jotka helpottavat kansainvälistä kauppaa; ne korvaavat voimassa olevat hyväksyntää koskevat vaatimukset, jotka on esitetty direktiivin 97/24/EY 9 luvun liitteessä III. Tämän ansiosta eurooppalaisten yritysten on tarpeen noudattaa vain yksiä vaatimuksia, jotka on tunnustettu maailmanlaajuisesti ja erityisesti vuoden 1958 tarkistetun sopimuksen sopimuspuolissa,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unioni soveltaa moottoripyörien hyväksyntää melun osalta koskevista yhdenmukaisista vaatimuksista annetun Yhdistyneiden kansakuntien Euroopan talouskomission sääntöä nro 41.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   3 artikla
   Komissio ilmoittaa tästä päätöksestä Yhdistyneiden kansakuntien pääsihteerille.

      Tehty Brysselissä 30 päivänä syyskuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).

      (2)  EYVL L 346, 17.12.1997, s. 81.

      (3)  EUVL L 317, 14.11.2012, s. 1.

      (4)  Euroopan parlamentin ja neuvoston direktiivi 2002/24/EY, annettu 18 päivänä maaliskuuta 2002, kaksi- ja kolmipyöräisten moottoriajoneuvojen tyyppihyväksynnästä ja neuvoston direktiivin 92/61/ETY kumoamisesta (EYVL L 124, 9.5.2002, s. 1).

      (5)  Neuvoston ja Euroopan parlamentin direktiivi 97/24/EY, annettu 17 päivänä kesäkuuta 1997, kaksi- ja kolmipyöräisten moottoriajoneuvojen tietyistä osista ja ominaisuuksista (EYVL L 226, 18.8.1997, s. 1).


title: 2013/508/EU: Jäsenvaltioiden hallitusten edustajien päätös, annettu 16 päivänä lokakuuta 2013 , yleisen tuomioistuimen tuomarin nimittämisestä

text:
               18.10.2013

               FI

               Euroopan unionin virallinen lehti

               L 277/12

         JÄSENVALTIOIDEN HALLITUSTEN EDUSTAJIEN PÄÄTÖS,
   annettu 16 päivänä lokakuuta 2013,
   yleisen tuomioistuimen tuomarin nimittämisestä
   (2013/508/EU)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 a artiklan 1 kohdan,
   sekä katsovat seuraavaa:

               (1)

               Euroopan unionin tuomioistuimen perussäännöstä tehdyn pöytäkirjassa N:o 3 olevien 5 ja 7 artiklan nojalla ja Küllike JÜRIMÄEn eroamisen johdosta olisi unionin yleiseen tuomioistuimeen nimitettävä tuomari hänen jäljellä olevaksi toimikaudekseen eli 31 päivään elokuuta 2016.

               (2)

               Lauri MADISEa on ehdotettu vapautuvalle paikalle.

               (3)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Lauri MADISEn soveltuvuudesta unionin yleisen tuomioistuimen tuomarin tehtävään,

         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään Lauri MADISE unionin yleisen tuomioistuimen tuomariksi 6 päivänä lokakuuta 2013 alkavaksi ja 31 päivänä elokuuta 2016 päättyväksi kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 16 päivänä lokakuuta 2013.

            Puheenjohtaja

         R. KAROBLIS


title: 2008/520/EY: Euroopan parlamentin päätös 24. huhtikuuta 2007 Euroopan unionin elinten käännöskeskuksen tilien päättämisestä varainhoitovuodelta 2005

text:
               15.7.2008

               FI

               Euroopan unionin virallinen lehti

               L 187/126

      EUROOPAN PARLAMENTIN PÄÄTÖS

   24. huhtikuuta 2007
   Euroopan unionin elinten käännöskeskuksen tilien päättämisestä varainhoitovuodelta 2005
   (2008/520/EY)
   EUROOPAN PARLAMENTTI, joka
   ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2005 sekä keskuksen vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan unionin elinten käännöskeskuksen perustamisesta 28. marraskuuta 1994 annetun neuvoston asetuksen (EY) N:o 2965/94 (4) ja erityisesti sen 14 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6-0101/2007),

               1.

               toteaa, että Euroopan unionin elinten käännöskeskuksen varainhoitovuoden 2004 ja 2005 tilinpäätöstiedot ovat seuraavat:
               Tuloslaskelma varainhoitovuosilta 2004 ja 2005

                           (1000 euroa)

                           2005

                           2004

                              Toiminnan tuotot

                           Varainhoitovuoden laskutus

                           30 408

                           23 423

                           Sekalaiset tulot

                           372

                           150

                              Yhteensä (a)

                              30 780

                              23 573

                              Toiminnan kulut

                           Juoksevat kulut

                           13 200

                           11 929

                           Rakennukset, laitteet ja muut toimintakulut

                           3 547

                           2 734

                           Toimintamenot

                           7 397

                           5 919

                           Varaukset

                           1 849

                           1 410

                              Yhteensä (b)

                              25 993

                              21 992

                              Toiminnan tulos (c = a - b)

                              4 787

                              1 581

                              Rahoitustuotot

                           Pankkikorot

                           428

                           387

                           Kurssivoitot

                           1

                           1

                              Yhteensä (d)

                              429

                              388

                              Rahoituskulut

                           Pankkikulut

                           4

                           7

                              Yhteensä (e)

                              4

                              7

                              Rahoitustulos (f = d - e)

                              425

                              381

                              Tavanomaisen toiminnan tulos (g = c + f)

                              5 212

                              1 962

                           Muun kuin tavanomaisen toiminnan tuotot (h)

                           0

                           2 230

                           Muun kuin tavanomaisen toiminnan kulut (i)

                           0

                           0

                              Muun kuin tavanomaisen toiminnan tulos (j = h - i)

                              0

                              2 230

                              Varainhoitovuoden tulos (g + j)

                              5 212

                              4 192

                              Lähde: Keskuksen kokoamat tiedot. Taulukossa annetaan yhteenveto keskuksen lopullisessa tilinpäätöksessä esitetyistä tiedoista.

               2.

               hyväksyy Euroopan unionin elinten käännöskeskuksen tilien päättämisen varainhoitovuodelta 2005;

               3.

               kehottaa puhemiestä välittämään tämän päätöksen Euroopan unionin elinten käännöskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 266, 31.10.2006, s. 25.

      (2)  EUVL C 312, 19.12.2006, s. 48.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EYVL L 314, 7.12.1994, s. 1, asetus sellaisena kuin se on muutettuna asetuksella (EY) N:o 1645/2003 (EUVL L 245, 29.9.2003, s. 13).

      (5)  EYVL L 357, 31.12.2002, s. 72.


title: 2006/874/EY: Neuvoston päätös, tehty 28 päivänä marraskuuta 2006 , Euroopan yhteisön liittymisestä M 2 - tai M 3 -luokan ajoneuvojen yleisen rakenteen hyväksyntää koskevista yhdenmukaisista vaatimuksista annettuun Yhdistyneiden Kansakuntien Euroopan talouskomission sääntöön nro 107   (ETA:n kannalta merkityksellinen teksti)

text:
               5.12.2006

               FI

               Euroopan unionin virallinen lehti

               L 337/45

      NEUVOSTON PÄÄTÖS,
   tehty 28 päivänä marraskuuta 2006,
   Euroopan yhteisön liittymisestä M2- tai M3-luokan ajoneuvojen yleisen rakenteen hyväksyntää koskevista yhdenmukaisista vaatimuksista annettuun Yhdistyneiden Kansakuntien Euroopan talouskomission sääntöön nro 107
   (ETA:n kannalta merkityksellinen teksti)
   (2006/874/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY (1) ja erityisesti sen 3 artiklan 3 kohdan ja 4 artiklan 2 kohdan,
   ottaa huomioon komission ehdotuksen,
   ottaa huomioon Euroopan parlamentin lausunnon
   sekä katsoo seuraavaa:

               (1)

               M2- tai M3-luokan ajoneuvojen yleisen rakenteen hyväksyntää koskevista yhdenmukaisista vaatimuksista annetun säännön nro 107 yhdenmukaisten vaatimusten tarkoituksena on poistaa tekniset esteet sopimuspuolten väliseltä moottoriajoneuvojen kaupalta ja varmistaa ajoneuvojen korkeatasoinen turvallisuus ja suoja.

               (2)

               Komissio katsoo tämän vuoksi, että sääntö nro 107 olisi otettava osaksi yhteisön moottoriajoneuvojen tyyppihyväksyntäjärjestelmää,

         ON PÄÄTTÄNYT SEURAAVAA:
   1 artikla
   1.   Yhteisö soveltaa M2- tai M3-luokan ajoneuvojen yleisen rakenteen hyväksyntää koskevista yhdenmukaisista vaatimuksista annettua Yhdistyneiden Kansakuntien Euroopan talouskomission sääntöä nro 107.
   2.   Säännön teksti on tämän päätöksen liitteenä.
   2 artikla
   M2- tai M3-luokan ajoneuvojen yleisen rakenteen hyväksyntää koskevista yhdenmukaisista vaatimuksista annettu Yhdistyneiden Kansakuntien Euroopan talouskomission sääntö nro 107 otetaan osaksi yhteisön moottoriajoneuvojen tyyppihyväksyntäjärjestelmää.
   3 artikla
   Komissio ilmoittaa tästä päätöksestä Yhdistyneiden Kansakuntien pääsihteerille.

      Tehty Brysselissä 28 päivänä marraskuuta 2006.

            Neuvoston puolesta

            Puheenjohtaja

         E. HEINÄLUOMA

      (1)  EYVL L 346, 17.12.1997, s. 78.


title: 2009/808/EY: Neuvoston päätös, tehty 21 päivänä lokakuuta 2009 , alueiden komitean kahden kreikkalaisen jäsenen nimeämisestä

text:
               4.11.2009

               FI

               Euroopan unionin virallinen lehti

               L 288/25

      NEUVOSTON PÄÄTÖS,
   tehty 21 päivänä lokakuuta 2009,
   alueiden komitean kahden kreikkalaisen jäsenen nimeämisestä
   (2009/808/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Kreikan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi (1).

               (2)

               Alueiden komiteassa on vapautunut kaksi jäsenen paikkaa Christos PALEOLÓGOS in kuoltua ja Paris KOUKOULOPOULOS in toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäseniksi jäljellä olevaksi toimikaudeksi eli 25 päivään tammikuuta 2010:

               —

               Konstantinos SIMITSIS, Mayor of the City of Kavala,

               —

               Theodoros GKOTSOPOULOS, Municipal Counsellor of Municipality of Pallini, Attica.

         2 artikla
   Tämä päätös tulee voimaan päivänä, jona se tehdään.

      Tehty Luxemburgissa 21 päivänä lokakuuta 2009.

            Neuvoston puolesta

            Puheenjohtaja

         A. CARLGREN

      (1)  EUVL L 56, 25.2.2006, s. 75.


title: 2011/280/EU: Komission päätös, annettu 16 päivänä toukokuuta 2011 , Euroopan sähkö- ja kaasualan sääntelyviranomaisten ryhmän perustamisesta tehdyn päätöksen 2003/796/EY kumoamisesta

text:
               17.5.2011

               FI

               Euroopan unionin virallinen lehti

               L 129/14

         KOMISSION PÄÄTÖS,
   annettu 16 päivänä toukokuuta 2011,
   Euroopan sähkö- ja kaasualan sääntelyviranomaisten ryhmän perustamisesta tehdyn päätöksen 2003/796/EY kumoamisesta
   (2011/280/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Komission päätöksellä 2003/796/EY (1) perustettiin Euroopan sähkö- ja kaasualan sääntelyviranomaisten ryhmä helpottamaan jäsenvaltioiden sääntelyelinten välistä sekä näiden elinten ja komission välistä kuulemista, koordinointia ja yhteistyötä sisämarkkinoiden lujittamiseksi sekä sähkön sisämarkkinoita koskevista yhteisistä säännöistä 26 päivänä kesäkuuta 2003 annetun Euroopan parlamentin ja neuvoston direktiivin 2003/54/EY (2), maakaasun sisämarkkinoita koskevista yhteisistä säännöistä 26 päivänä kesäkuuta 2003 annetun Euroopan parlamentin ja neuvoston direktiivin 2003/55/EY (3) ja verkkoon pääsyä koskevista edellytyksistä rajat ylittävässä sähkön kaupassa 26 päivänä kesäkuuta 2003 annetun Euroopan parlamentin ja neuvoston asetuksen (EY) N:o 1228/2003 (4) yhdenmukaisen soveltamisen varmistamiseksi kaikissa jäsenvaltioissa.

               (2)

               Kansallisten sääntelyviranomaisten välisen yhteistyön lisäämiseksi ja sähkön ja maakaasun sisämarkkinoiden tehokkaan toiminnan toteutumisen edistämiseksi Euroopan parlamentin ja neuvoston asetuksella (EY) N:o 713/2009 (5) perustettiin energia-alan sääntelyviranomaisten yhteistyövirasto.

               (3)

               Energia-alan sääntelyviranomaisten yhteistyövirasto muodostaa puitteet, joiden rajoissa kansalliset sääntelyviranomaiset voivat tehdä yhteistyötä ja hoitaa tehtäviä, joista nykyisin huolehtii Euroopan sähkö- ja kaasualan sääntelyviranomaisten ryhmä. Koska energia-alan sääntelyviranomaisten yhteistyövirasto jatkaa Euroopan sähkö- ja kaasualan sääntelyviranomaisten ryhmän aloittamaa työtä tehokkaampien hallintorakenteiden puitteissa, on sen vuoksi aiheellista kumota päätös 2003/796/EY.

               (4)

               Sen varmistamiseksi, että Euroopan sähkö- ja kaasualan sääntelyviranomaisten ryhmä voi saattaa päätökseen keskeneräiset hankkeensa, se olisi lakkautettava vasta 1 päivästä heinäkuuta 2011, jotta voidaan varmistaa tehtävien joustava siirtäminen energia-alan sääntelyviranomaisten yhteistyövirastolle,

         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätös 2003/796/EY.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2011.

      Tehty Brysselissä 16 päivänä toukokuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 296, 14.11.2003, s. 34.

      (2)  EUVL L 176, 15.7.2003, s. 37.

      (3)  EUVL L 176, 15.7.2003, s. 57.

      (4)  EUVL L 176, 15.7.2003, s. 1.

      (5)  EUVL L 211, 14.8.2009, s. 1.